open-index/open-wikipedia-markdown huggingface dataset:
Remain in Light

**Remain in Light** on Talking Headsin neljäs studioalbumi, joka julkaistiin lokakuussa 1980. Albumi on päässyt monille "kaikkien aikojen paras albumi" -listoille, kuten Rolling Stone -lehden listalle "500 Greatest Albums of All Time". Lehti valitsi albumin myös 1980-luvun neljänneksi parhaaksi rocklevyksi. 

Albumin kansitaiteen on tehnyt graafinen suunnittelija Tibor Kalman. 
 
Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Albumin kakkospuolen avaava, singlenäkin menestynyt ”Once in a Lifetime” ylsi kokonaistuloksissa sijalle 35.

## Kappaleet

Kaikki kappaleet kirjoittaneet David Byrne, Brian Eno, Chris Frantz, Jerry Harrison ja Tina Weymouth.

### Puoli 1

#"Born Under Punches (The Heat Goes On)" – 5:46
#"Crosseyed and Painless" – 4:45
#"The Great Curve" – 6:26

### Puoli 2

#"Once in a Lifetime" – 4:19
#"Houses in Motion" – 4:30
#"Seen and Not Seen" – 3:20
#"Listening Wind" – 4:42
#"The Overload" – 6:00

### Vuoden 2006 uudelleenjulkaisun bonuskappaleet

#"Fela's Riff" [viimeistelemätön] &ndash; 5:19
#"Unison" [viimeistelemätön] &ndash; 4:49
#"Double Groove" [viimeistelemätön] &ndash; 4:27
#"Right Start" [viimeistelemätön] &ndash; 4:07

## Tekijät

### Yhtyeen kokoonpano

*David Byrne – laulu, kitara, basso, koskettimet, lyömäsoittimet
*Jerry Harrison – kitara, koskettimet, taustalaulu
*Chris Frantz – koskettimet, rummut, lyömäsoittimet, taustalaulu
*Tina Weymouth – basso, koskettimet, lyömäsoittimet, taustalaulu

### Muut muusikot

*Brian Eno – basso, koskettimet, lyömäsoittimet, taustalaulu, miksaus
*Adrian Belew – kitara
*Jose Rossy – lyömäsoittimet
*Robert Palmer – lyömäsoittimet
*Nona Hendryx – taustalaulu
*Jon Hassell – trumpetti ja torvisoittimet kappaleessa 5

### Tuotanto

*Brian Eno – tuottaja
*Dave Jerden – tekniikka
*Rhett Davies – tekniikka
*Jack Nuber – tekniikka
*John Potoker – tekniikka
*Stephen Stanley – tekniikka
*Greg Calbi – masterointi

## Listasijoitukset
**Albumi**

**Singlet**

## Sertifikaatiot

## Cover-albumi

Beninistä kotoisin oleva laulaja Angélique Kidjo julkaisi vuonna 2018 tästä Talking Heads -levystä oman afrikkalaisvivahteisen cover-version *[[Remain in Light (Angélique Kidjon albumi)|Remain in Light]]*. Levy on paitsi samanniminen, se sisältää myös samat kappaleet kuin alkuperäinen levy, samassa järjestyksessä. Kidjon levyn kappaleilla vierailevat Blood Orange (Dev Hynes), Alicia Keys, Ezra Koenig, Tony Allen ja Questlove.

## Lähteet
Kiko Loureiro

**Pedro Henrique "Kiko" Loureiro** (16. kesäkuuta 1972 Rio de Janeiro, Brasilia) on brasilialainen kitaristi, joka on soittanut muun muassa Angrassa ja Megadethissä. Loureiro on soittanut myös Tarja Turusen taustayhtyeessä.

Loureiro aloitti akustisen kitaran soiton 11-vuotiaana ja siirtyi sähkökitaraan 13-vuotiaana. 16-vuotiaana hän oli jo parissa yhtyeessä ja soitti yökerhoissa São Paulossa. 19-vuotiaana Loureiro oli perustamassa Angraa. Hän siirtyi siitä Megadethin kitaristiksi vuonna 2015 Chris Broderickin jätettyä yhtyeen. Vuonna 2023 hän lähti Megadethista.

Soolokitaristina Loureiro on julkaissut neljä studioalbumia, joista viimeisin äänitettiin Helsingissä 5by5-studiolla. Hän on myös suunnitellut japanilaiselle kitarapedaalivalmistaja Zoomille soundeiltaan personoidut signaturemallit G1- ja G2.1-multiefektipedaalista.

## Yksityiselämä
Loureirolla on suomalainen vaimo. Parilla on syyskuussa 2011 syntynyt tytär ja marraskuussa 2016 syntyneet kaksoset. Loureiro osaa äidinkielensa portugalin lisäksi puhua englantia, ranskaa, suomea ja japania.

## Tuotanto
### Soolo
* *[[No Gravity (album)|No Gravity]]* (Replica Records, 2004)
* *[[Universo Inverso]]* (Victor / Seoul Records, 2006)
**Fullblast* (2009)
**Sounds of Innocence* (Victor, 2012)

### Angra
* *[[Reaching Horizons (EP/Demo)|Reaching Horizons]]* (originally released in 1992, reissued in 1996)
* *[[Angels Cry]] ([[JVC Japan]], [[Musiikkivuosi 1993|1993]])
* *Evil Warning* EP ([[Musiikkivuosi 1994|1994]])
* *Holy Land* ([[Gravadora Eldorado]], [[Musiikkivuosi 1996|1996]])
** *Make Believe Part 1* single ([[Musiikkivuosi 1996|1996]])
** *Make Believe Part 2* single ([[Musiikkivuosi 1997|1997]])
** *Make Believe Part 3* single ([[Musiikkivuosi 1997|1997]])
** *Make Believe Part 4* single ([[Musiikkivuosi 1997|1997]])
* *Freedom Call* EP ([[Musiikkivuosi 1996|1996]])
* *Holy Live* live EP ([[Musiikkivuosi 1997|1997]])
* *Fireworks* ([[SPV GmbH]]/[[Century Media Records]], [[Musiikkivuosi 1998|1998]])
** *Lisbon* single ([[Musiikkivuosi 1998|1998]])
** *Rainy Nights* single ([[Musiikkivuosi 1998|1998]])
* *Rebirth* ([[SPV GmbH]]/[[Steamhammer (record label)|Steamhammer]], [[Musiikkivuosi 2001|2001]])
** *Acid Rain* single ([[Musiikkivuosi 2001|2001]])
* *Hunters and Prey* EP ([[SPV GmbH]]/[[Steamhammer (record label)|Steamhammer]], [[Musiikkivuosi 2002|2002]])
* *Rebirth World Tour: Live in São Paulo* live album and video ([[BMG]]/[[Victor Entertainment]], recorded in [[Musiikkivuosi 2001|2001]] and released in [[Musiikkivuosi 2003|2003]])
* *Temple of Shadows* ([[SPV GmbH]]/[[Steamhammer (record label)|Steamhammer]], [[Musiikkivuosi 2004|2004]])
** *Wishing Well* single ([[Musiikkivuosi 2004|2004]])
* *Aurora Consurgens* ([[SPV GmbH]]/[[Steamhammer (record label)|Steamhammer]], [[Musiikkivuosi 2006|2006]])
** *The Course of the Nature* single ([[Musiikkivuosi 2006|2006]])

=== Megadeth ===

* [[Dystopia (Megadethin albumi)|*Dystopia*]] (2016)
* [[The Sick, the Dying... and the Dead!]] (2022)

== Lähteet ==


== Aiheesta muualla ==
* *Official Kiko Loureiro Website 
* ''Official Angra Website
*Kiko Loureiron YouTube-kanava
Tunnearvo

**Tunnearvo** on elämyksellinen kokemus, mielihyvän tai mielipahan sävyinen psyykkinen tila asiasta, jolle asetetaan esimerkiksi määritteitä hyvä/paha, kaunis/ruma, kallis/halpa tai paljon/vähän. ’Arvo’ käsitteenä on moraalifilosofiaan kuuluva asia, jota pidetään (yleensä) hyvänä; vertaa käsitettä *”olla arvokas”*. Siten arvo ja arvottaminen liittyvät kaikkeen ihmisten harjoittamaan sosiaaliseen toimintaan: voidaan väittää, että kaikki perusteet, joille esitetään arvoväittämiä, sisältävät tunnearvoon liittyvä määreitä; arvot sisältävät tunteen, ovat osa tunnetta. Toisaalta arvoja, kuten tunnearvojakin voidaan määritellä eri tavoin:
* vitaaliset (tunne)arvot,
* esteettiset (tunne)arvot,
* eettiset (tunne)arvot tai
* teoreettis-älylliset (tunne)arvot. 

Tunnearvot käsitteenä on liitetty nk. arvosubjektivismiin, jonka mukaan arvoja ei voida loogisesti johtaa tosiasioista eikä arvoilla ole siten mitään objektiivista perustaa (Humen giljotiini) erotuksena arvo-objektivismista. Edelleen tunnearvoja voidaan käsitellä arvorelativismista käsin, joka korostaa erityisesti sitä, miten arvot vaihtelevat eri kulttuureissa ja eri aikoina; se mikä arvo (omalle) tunteelle asetetaan, riippuu ajasta ja kulttuurista.

Ongelmallista on ollut suhteuttaa tunnearvo ja tieto, asiat joita pidämme totena. Kognitiivisen kannan mukaan arvot ovat eräänlaista tietoa, tai meillä voi olla tietoa arvoista, kun taas ei-kognitiivisen kannan mukaan arvot eivät perustu lainkaan tietoon eikä niillä ole tiedollista sisältöä, vaan arvoja koskevat kannanotot kuvaavat lähinnä esittäjänsä tunteita tai mielipiteitä.

Kansantajuisesti tunnearvo käsite on yhdistetty usein ekonomiaan kuluvaksi siten, että asiat joilla on ollut tunnearvoa, eivät ole olleet rahallisen mittaamisen tapana. Esimerkiksi tuomioistuimissa on jouduttu määrittelemään rahallinen hinta tunteelle (tunnearvolle).

## Katso myös
* Etiikka
* Moraali

## Lähteet
* WSOY. CD-Facta 2005. CD-Rom levyke.
Guido Cappellini

**Guido Cappellini** (s. 7. syyskuuta 1959) on entinen italialainen F1-veneilijä. Hän on menestynein F1-veneilijä kautta aikojen kymmenellä maailmanmestaruudellaan.

## Uran alku
Capellini oli pikkupojasta asti kiinnostunut vauhdista ja moottoreista, jalkapallo tai koulunkäynti eivät häntä pahemmin kiinnostaneet. Isä Luciano osti pojalleen lahjaksi mikroauton tämän täyttäessä kolme vuotta. Siitä lähtien vauhdista tuli keskeinen asia Guido Cappellinin elämässä. Ensimmäisen moottoriveneensä hän sai viisivuotiaana, mutta kilpaili rata-autojen parissa ja voitti muun muassa kartingin Italian ja Euroopan-mestaruuden 1980-luvun alussa. 

## Siirtyminen veneisiin
Kilpaveneilyn pariin Cappellini siirtyi 1980-luvun puolivälissä. Ensin hän kilpaili F3-luokassa, mutta siirtyi nopeasti kilpaveneilyn kuninkuusluokkaan, F1:een. Menestys ei osunut kohdalle heti, vaan ensimmäisen mestaruutensa Cappellini voitti vasta kahdeksannella F1-kaudellaan, vuonna 1993. Cappellini on voittanut kymmenen mestaruutta, sekä kolme MM-hopeaa ja kaksi MM-pronssia. Cappellini pitää myös hallussaan F1-veneiden nopeusennätystä, joka on 256,2 km/h.

Cappellini lopetti kilpaveneuransa vuoden 2009 jälkeen.

## Elämä kilpaveneilyn ulkopuolella
Capellini on menestyksensä myötä noussut suureen suosioon Italiassa ja nauttii supertähden asemastaan täysin siemauksin. Asuinpaikaksi hän on valinnut monien moottoriurheilutähtien tapaan Monacon, mutta Italian verohallinnon mukaan hänen on maksettava veronsa kotimaahan. Capellini on myös veneilyalan liiketoiminnassa mukana. Hän on osakkaana italialaisessa DAC-yrityksessä, joka valmistaa kilpaveneitä ja käyttää maailmanmestarin kokemusta hyväkseen tehdessään veneistään yhä nopeampia.

## Lähteet

## Aiheesta muualla
*Viralliset sivut
Ulf Kirsten

**Ulf Kirsten** (s. 4. joulukuuta 1965 Riesa, Itä-Saksa) on saksalainen jalkapalloilija, joka oli pelipaikaltaan hyökkääjä. Kirsten oli ensimmäinen pelaaja, joka pelasi sata maaottelua edustaen kahta eri maajoukkuetta. Hän pelasi Itä-Saksan maajoukkueessa 49 ottelua ja Saksan maajoukkueessa 51 ottelua. Hänen suurin saavutuksensa oli Saksan cupin voitto vuonna 1993.

Kirsten edusti Saksaa vuosien 1994 ja 1998 MM-kisoissa ja vuoden 2000 EM-kisoissa.

## Lähteet

## Aiheesta muualla
* Entry in the who's who of Leverkusen
Teemu Jääskeläinen

**Teemu Matias Eemeli Jääskeläinen**  (s. 7. kesäkuuta 1983 Tampere) on suomalainen jääkiekkoilija, pelipaikaltaan puolustaja. Hän on Tampereen Ilveksen kasvatti ja pelasi seuran edustusjoukkueessa seitsemän kautta (2001–2008) ennen kuin siirtyi kaudeksi 2008–2009 Tanskaan Herning Blue Foxiin.

Nuorena Jääskeläistä pidettiin lahjakkaana; NHL-seura Chicago Blackhawks varasi hänet vuonna  numerolla 205.  Sittemmin Jääskeläinen ei kuitenkaan ole täyttänyt kaikkia häneen asetettuja odotuksia, vaikka kausi 2006–07 sujuikin hyvin tehoin 6+13=19. Jääskeläisen harjoittelumotivaatiota on moitittu, ja kiekkoanalyytikko Juha Hiitelän mukaan voimakastahtoisempana Teemu Jääskeläinen pelaisi NHL:ssä.

Jääskeläistä pidetään monipuolisena puolustajana, joka hallitsee niin puolustus- kuin hyökkäystehtävätkin. Hän on fyysisesti vahva, mutta toimii pelitilanteissa aika ajoin flegmaattisesti.

## Lähteet

## Aiheesta muualla
* 
*
Helsingin Juniorijouset

**Helsingin Juniorijouset** (The Helsinki Strings) on Csaba ja Géza Szilvayn vuonna 1972 perustama jousiorkesteri. Orkesterin viitisenkymmentä soittajaa ovat 10–20 -vuotiaita ja he opiskelevat musiikkia Itä-Helsingin musiikkiopistossa ja Sibelius-Akatemiassa. 

Orkesteri teki ensimmäisen pitkä­soittonsa Scandia-levy­merkille vuonna 1978. Sen jälkeen on yhtyeeltä ilmestynyt useita pitkä­soittoija, niin että niiden yhteis­määrä on nykyisin 40 kappaletta.

Juniorijousten yli 70 televisio-ohjelmasta ”Viuluviikarit Musiikkimaassa” -sarja on vaikuttanut Suomen musiikkikasvatukseen. Helsingin Juniorijousten jäsenistä on kasvanut satoja ammattimuusikoita – kansainvälisen tason solisteja, kamari- ja orkesterimuusikoita, konserttimestareita, kapellimestareita, jousisoiton opettajia ja muita musiikkialan ammattilaisia. Orkesteri on tehnyt noin 50 ulkomaan kiertuetta konsertteineen, muun muassa vuonna 2013 se soitti Wienin filharmonikkojen kultaisessa salissa.

Juniorijousten perustajat (1972) ja pitkäaikaiset johtajat Csaba ja Géza Szilvay siirtyivät eläkkeelle vuonna 2010. Lukuvuoden 2010–2011 Juniorijousia johti Pirkko Simojoki ja vuosina 2011-2022 Jukka Rantamäki. Syksystä 2022 lähtien orkesteria on johtanut Kasmir Uusitupa.

## Diskografia
* 

## Lähteet

## Aiheesta muualla
*Helsingin Juniorijousten www-sivut
Kuuban kommunistinen puolue

**Kuuban kommunistinen puolue** (, lyh. **PCC**) on Kuubaa hallitseva puolue. Se perustettiin virallisesti 3. lokakuuta 1965. Puolue on ideologialtaan martilainen ja marxilais-leniniläinen. Sen pääsihteeri on vuodesta 2021 ollut Miguel Díaz-Canel. Puolue julkaisee lehteä *[[Granma (lehti)|Granma]]*.

Puolue perustettiin heinäkuussa 1961, kaksi vuotta sen jälkeen kun Fidel Castro oli valittu maan pääministeriksi. Se perustettiin nimellä Organizaciones Revolucionarias Integradas (ORI) yhdistämällä Castron johtama Movimiento Revolucionario 26 de Julio, Partido Socialista Popular (PSP) ja Directorio Revolucionario 13 de Marzo. 

Maaliskuussa 1962 se sai nimen *Kuuban sosialistisen vallankumouksen yhdistynyt puolue* (), lyh. *PURSC*. Lokakuussa 1965 nimeksi tuli *Kuuban kommunistinen puolue*, jolloin myös keskuskomitea muodostettiin. 

Puolueen ensimmäinen varsinainen kokous järjestettiin Havannassa joulukuussa 1975 ja sen johtava asema kirjattiin helmikuussa 1976 hyväksyttyyn uuteen perustuslakiin. Seuraavat puoluekokoukset on järjestetty 1980, 1986, 1991 ja 1997. Puoluekokous valitsee keskuskomitean, jossa on viidennen kokouksen jälkeen 150 jäsentä. Puolueen pysyvät johtoelimet ovat politbyroo ja sihteeristö. Vuonna 1991 sihteeristöstä luovuttiin ja laajennettuun politbyrooseen nimitettiin parikymmentä jäsentä. Sihteeristö perustettiin kuitenkin uudelleen 2006.

Puolueella on nuorisojärjestö *Nuorten kommunistien liitto* ().

## Aiheesta muualla

* Kuuban kommunistinen puolue
Kunnallisvaalit 1945

**Kunnallisvaalit** järjestettiin joulukuussa 1945 Suomessa. Äänioikeuttaan käyttäneiden naisten määrä oli ensimmäistä kertaa suurempi kuin miesten. Sosialidemokraatit ja kommunistijohtoiset kansandemokraatit olivat pääsääntöisesti, ensimmäisen ja ainoan kerran, vaaliliitoissa kautta maan. Kunnanvaltuutettujen toimikausi oli säädetty normaalia lyhyemmäksi eli kahdeksi vuodeksi, koska edellisten valtuustojen toimikausi oli toisen maailmansodan seurauksena kestänyt yhdeksän vuotta. Seuraavan vuoden alussa tapahtui seitsemän kuntaliitosta, joukossa muun muassa Helsingin suuri alueliitos. Näissä kunnissa vaalit toimitettiin uuden kuntajaon mukaisesti.

## Tulokset

## Lähteet
Sergei Karjakin

**Sergei Aleksandrovitš Karjakin** (, , s. 12. tammikuuta 1990 Simferopol) on venäläinen (alkujaan ukrainalainen) shakinpelaaja. 
 
Karjakinista tuli nuorin shakin suurmestari 12 vuoden ja 7 kuukauden ikäisenä 20. elokuuta 2002. Samana vuonna hän toimi silloisen FIDE:n maailmanmestari Ruslan Ponomarovin avustajana.

Vuonna 2004 Bilbaossa pelattiin kolmen tietokoneen ja kolmen suurmestarin otteluturnaus. Karjakin oli ainoa, joka onnistui voittamaan pelin tietokonetta vastaan. Hänen kukistamansa ohjelma oli nimeltään Deep Junior.

Vuonna 2007 Karjakin pääsi semifinaaleihin FIDE:n maailman cupissa Hanti-Mansijskissa. 

Karjakin voitti vuonna 2009 arvostetun Corus-turnauksen Wijk aan Zeessa useiden huippupelaajien edellä.

Kesäkuussa 2014 Karjakin voitti toistamiseen superturnauksen Norjassa.

Marraskuussa 2016 Karjakin pelasi maailmanmestaruudesta Magnus Carlsenia vastaan mutta hävisi sen niukasti.

Karjakin sai maaliskuussa 2022 FIDE:n langettaman kuuden kuukauden kilpailukiellon, koska hän oli julkisesti tukenut Venäjän aloittamaa Ukrainan sotaa.

## Yksityiselämä
Vuonna 2009 Karjakin muutti Venäjälle ja otti Venäjän kansalaisuuden. Samana vuonna hän meni naimisiin naisten kansainvälisen mestarin Kateryna Dolžykovan kanssa. Avioliitto kesti vajaat kolme vuotta ja 2014 Karjakin avioitui Galija Kamalovan kanssa.

## Lähteet

## Aiheesta muualla
* 
*
Original Soundtracks 1

**Original Soundtracks 1** (myös **Original Soundtracks**) on vuoden 1995 albumi, jonka levyttivät U2 ja Brian Eno sivuprojektinaan nimellä **Passengers**. Sen kappaleet on pääosin kirjoitettu kuvitteellisille elokuville. Albumin lehtisessä mainitaan elokuvat, joihin kappaleet kirjoitettiin. Pääasiassa nämä elokuvat ovat kuvitteellisia, mutta 13:sta listatusta elokuvasta kolme on todellisia: *Beyond the Clouds*, *Miss Sarajevo*, ja *Ghost in the Shell*.

Island Records oli haluton julkaisemaan albumia U2:n nimellä, joten esittäjästä käytettiin nimeä *Passengers*. 

Noin puolet albumista on instrumentaalia. Laulukappaleissa ei ole selkeää melodiaa tai kertosäettä. Kappaleessa "Miss Sarajevo" laulaa italialainen tenori Luciano Pavarotti.

## Kappaleet
Kaikki kappaleet kirjoittanut Passengers.

#"United Colours" (*United Colours of Plutonium*) – 5:31
#"Slug" (*Slug*) – 4:41
#"Your Blue Room" (*Par-delà les nuages/Beyond the Clouds*) – 5:28
#"Always Forever Now" (*Always Forever Now*) – 6:24
#"A Different Kind of Blue" (*An Ordinary Day*) – 2:02
#"Beach Sequence" (*Par-delà les nuages/Beyond the Clouds*) – 3:25
#"Miss Sarajevo" (*Miss Sarajevo*, laulu: Luciano Pavarotti) – 5:41
#"Ito Okashi" (*Ito Okashi/Something Beautiful*, mukana Holi) – 3:25
#"One Minute Warning" (*[[Ghost in the Shell]]*) – 4:40
#"Corpse (These Chains Are Way Too Long)" (*Gibigiane/Reflections*) – 3:35
#"Elvis Ate America" (*Elvis Ate America*, mukana Howie B) – 2:59
#"Plot 180" (*Hypnotize (Love me 'til Dawn)*) – 3:41
#"Elokuvan *The Swan*" teema (*The Swan*) – 3:24
#"Elokuvan *Let's Go Native*" teema (*Let's Go Native*) – 3:07

"Miss Sarajevo" julkaistiin singlenä, ja se löytyy myös U2:n kokoelmalta *[[The Best of 1990–2000]]*.

"Your Blue Roomin" piti olla toinen single albumilta, mutta se peruttiin vähäisen myynnin takia. Kappale julkaistiin myöhemmin vuoden 1997 singlen "Staring at the Sun" b-puolena, ja kokoelman *The Best of 1990–2000* b-levyllä.

## Kokoonpano
***[[Brian Eno]]** – strategiat, sekvenssi, koskettimet, taustalaulu, kitara, miksaus, kuorolaulu, laulu kappaleessa "A Different Kind of Blue", tuotanto
***[[Bono]]** – laulu, kitara, piano kappaleessa "Beach Sequence"
***[[Adam Clayton]]** – basso, kitara kappaleessa "Your Blue Room", lyömäsoittimet, kerronta kappaleessa "Your Blue Room"
***[[The Edge (muusikko)|The Edge]]** – kitara, koskettimet, taustalaulu, laulu kappaleessa "Corpse," kirkkourut kappaleessa "Your Blue Room"
***[[Larry Mullen Jr.]]** – rummut, lyömäsoittimet
*Luciano Pavarotti – tenorilaulu kappaleessa "Miss Sarajevo"
*Holi – laulu kappaleessa "Ito Okashi"
*Howie B – miksaus, skrätsäys
*Craig Armstrong – kielisoittimet kappaleessa "Miss Sarajevo"
*Paul Barrett – kielisoittimet kappaleessa "Always Forever Now"
*David Herbert – saksofoni kappaleissa "United Colours" ja "Corpse"
Passengers

**Passengers** voi tarkoittaa seuraavia:

* Passengers, U2:n ja Brian Enon sivuprojektiyhtye, joka julkaisi albumin *[[Original Soundtracks]]*
* *[[Passengers (vuoden 2016 elokuva)|Passengers]]*, Morten Tyldumin ohjaama tieteiselokuva vuodelta 2016

## Katso myös

* Passenger
Veikko Suominen

**Veikko Suominen** (5. toukokuuta 1948 Rauma – 28. joulukuuta 1978 Tampere) oli suomalainen jääkiekkoilija. Suominen pelasi Tampereen Ilveksessä kausilla 1971–1978. Hän teki urallaan Ilveksessä yhteensä 256 tehopistettä (165+91) ja toimi Ilveksen kapteenina kolmella kaudella. Kaudella 1971–1972 Suominen saavutti Ilveksessä jääkiekon Suomen Mestaruuden. Lisäksi hän sai pronssia eli saavutti 3. sijan kausilla 1973–1974 ja 1974–1975.

Suominen ampui itsensä vuonna 1978. Tampereen Ilves otti Suomisen pelinumeron 24 välittömästi pois käytöstä, eikä sitä Ilveksessä ole käyttänyt kukaan Suomisen jälkeen. Numeroa ei ole kuitenkaan virallisesti jäädytetty, sillä sitä ei haluta pitää esillä muistuttamassa Suomisen kohtalosta.

Ammatiltaan Veikko Suominen oli linja-autonkuljettaja, jonka työnantajana toimi Koiviston Auto. Koiviston Auto erotti Suomisen vuoden 1975 kesällä. Erottamisen syynä oli väitetty matkustajien epäasiallinen kohtelu. Suominen kävi oikeustaistelun entistä työnantajaansa vastaan työtuomioistuimessa ja voitti sen. Työtuomioistuimen antaman päätöksen mukaan oli Suomisen irtisanominen ollut perusteeton. Suominen pääsi välittömästi töihin toiselle toimeksiantajalle erottamisensa jälkeen ja myöhemmin sai 3&nbsp;500 markan verran korvausta. Päätös astui voimaan 19. tammikuuta 1978.

## Lähteet
* Eliteprospects - Veikko Suominen
* Finlex - Työtuomioistuimen tekemiä ratkaisuja ja lausuntoja vuodesta 1970 alkaen
* Kojo, Pauli et al (toim.): *Mitä-Missä-Milloin 1973 – Kansalaisen Vuosikirja*. s. 461. Otava, Helsinki 

### Viitteet

## Aiheesta muualla
*
Dmitri Jazov

**Dmitri Timofejevitš Jazov** (, 8. marraskuuta 1924 – 25. helmikuuta 2020 Moskova, Venäjä) oli viimeinen Neuvostoliiton marsalkka, joksi hänet nimitettiin huhtikuussa 1990. Hän oli Neuvostoliiton puolustusministeri vuosina 1987–1991 ja osallistui vuoden 1991 vallankaappausyritykseen.

## Elämä
Jazov liittyi vapaaehtoisena puna-armeijaan 1941 valehtelemalla olevansa 18-vuotias, vaikka todellisuudessa hän oli vasta 17-vuotias. Hän taisteli suuressa isänmaallisessa sodassa. Hän opiskeli Frunzen sotilasakatemiassa 1956–1958 ja oli sijoitettuna Neuvostoliiton joukkojen ryhmään Itä-Saksassa, Leningradin sotilaspiiriin sekä Kuubaan ohjuskriisin aikaan. Jazov jatkoi opintojaan Vorošilovin yleisesikunta-akatemiassa.

Jazov komensi Neuvostoliiton 34. armeijakuntaa ja 4. armeijaa. 1980-luvulla hän oli Kaukoidän sotilaspiirin varakomentaja ja komensi keskistä rintamaa sekä Keski-idän sotilaspiiriä. Vuoden 1987 Mathias Rustin tapauksen jälkeen hän korvasi puolustusministerinä marsalkka Sergei Sokolovin. Jazov oli vastuussa Afganistanin joukkojen vetäytymisestä sekä kotimaisista kriisipesäkkeistä Kaukasiassa, Keski-Aasiassa sekä Baltian neuvostotasavalloissa.

Elokuussa 1991 Jazov liittyi valtion hätätilakomiteaan, jonka tavoitteena oli syrjäyttää Neuvostoliiton presidentti Mihail Gorbatšov. Jazov vastasi joukkojen liikuttelusta kolmipäiväisen kaappausyrityksen aikana. Hän jätti ryhmän kuitenkin jo 20. elokuuta pääministeri Valentin Pavlovin kanssa Moskovan ja Leningradin suurten mielenosoitusten jälkeen. Juntta hajosi seuraavana päivänä. Jazov pidätettiin ja tuomittiin osuudestaan, mutta Venäjän parlamentti armahti hänet helmikuussa 1994. Vielä vuonna 1998 Jazov nimitettiin Venäjän puolustusministeriön kansainvälisen yhteistyön neuvonantajaksi.

Liettuassa Jazoville langetettiin vuonna 2019 poissaolevana kymmenen vuoden vankeusrangaistus sotarikoksista, jotka liittyivät Neuvostoliiton hyökkäykseen tammikuun 13. päivänä 1991 Vilnan televisiotorniin. Tapahtumissa kuoli 14 ihmistä ja satoja loukkaantui. 

### Kuolema
Dmitri Jazov kuoli 25. helmikuuta 2020 pitkäaikaiseen sairauteen 95 vuoden iässä.

## Lähteet
* James R. Millar (toim.), Encyclopedia of Russian History, New York: Thomson Gale, 2004, . ss. 1704–1705
* Dmitry Yazov , Cold War Files
* 

### Viitteet

## Aiheesta muualla
Marokon jalkapallomaajoukkue

**Marokon jalkapallomaajoukkue** on Marokon kuninkaallisen jalkapalloliiton hallinnoima joukkue, joka edustaa Marokkoa kansainvälisissä otteluissa.

Marokko on ennen vuotta 2022 selviytynyt viisi kertaa jalkapallon maailmanmestaruuskilpailujen lopputurnaukseen, mutta vain kerran, Meksikossa 1986 se on selviytynyt ensimmäiseltä kierrokselta jatkoon. Se on voittanut Afrikan-mestaruuden kerran, vuonna 1976.

Vuonna 2022 Qatarissa pelatuissa maailmanmestaruuskilpailuissa Marokko eteni kaikkien aikojen ensimmäisenä afrikkalaismaana  välieriin neljän parhaan joukkoon.

Vuonna 2024 kesäolympialaisissa Marokko sai pronssia kukistamalla Egyptin prossiottelussa maalein 6–0.

## Maailmanmestaruuskilpailut

*1930–1958 - *Ei osallistunut*
*1962 - *Ei selviytynyt karsinnoista*
*1966 - *Vetäytyi*
*1970 - 1. kierros
*1974–1982 - *Ei selviytynyt karsinnoista*
*1986 - 2. kierros
*1990 - *Ei selviytynyt karsinnoista*
*1994 - 1. kierros
*1998 - 1. kierros
*2002–2014 - *Ei selviytynyt karsinnoista*
*2018 - 1. kierros
*2022 - 4. sija

## Afrikan mestaruuskilpailut

*1957 - *Ei osallistunut*
*1959 - *Ei osallistunut*
*1962 - *Vetäytyi*
*1963 - *Ei selviytynyt karsinnoista*
*1965 - *Ei osallistunut*
*1968 - *Ei selviytynyt karsinnoista*
*1970 - *Ei selviytynyt karsinnoista*
*1972 - 1. kierros
*1974 - *Ei selviytynyt karsinnoista*
*1976 - **Mestari**
*1978 - 1. kierros
*1980 - **Pronssi**
*1982 - *Ei selviytynyt karsinnoista*
*1984 - *Ei selviytynyt karsinnoista*
*1986 - Neljäs
*1988 - Neljäs

*1990 - *Ei selviytynyt karsinnoista*
*1992 - 1. kierros
*1994 - *Ei selviytynyt karsinnoista*
*1996 - *Ei selviytynyt karsinnoista*
*1998 - Puolivälierät
*2000 - 1. kierros
*2002 - 1. kierros
*2004 - **Hopea**
*2006 - 1. kierros
*2008 - 1. kierros
*2010 - *Ei selviytynyt karsinnoista*
*2012 - 1. kierros
*2013 - 1. kierros
*2015 - Hylättiin
*2017 - Puolivälierät
*2019 - Neljännesvälierät

## Päävalmentajat

## Tilastoja

### Parhaat maalintekijät
Päivitetty 15. toukokuuta 2021:

### Eniten otteluita maajoukkueessa

Päivitetty 17. kesäkuuta 2013:

## Lähteet

## Aiheesta muualla
* Virallinen sivusto 
* Maroc Football
SOM (arkkitehtitoimisto)

**SOM** (entiseltä nimieltään **Skidmore, Owings & Merrill**) on yhdysvaltalainen, Chicagossa kotipaikkaansa pitävä arkkitehtitoimisto, joka on suunnitellut useita maailman korkeimmista pilvenpiirtäjistä. Toimiston perustivat vuonna 1936 Louis Skidmore ja Nathaniel Owings; 1939 mukaan liittyi John O. Merrill. Yritys avasi ensimmäisen toimistonsa New Yorkin kaupunkiin vuonna 1937. SOM on nykyisin yksi maailman suurimmista arkkitehtiyrityksistä, ja se on keskittynyt enimmäkseen korkeatasoisiin liike- ja toimistorakennuksiin. SOM alkoi ensimmäisenä laajamittaisesti käyttää kiiltäviä lasielementtejä pilvenpiirtäjissä.

SOM on suunnitellut muun muassa tällä hetkellä maailman korkeimman rakennuksen, Burj Khalifan Dubaissa, Yhdysvaltojen nykyään korkeimman rakennuksen Willis Towerin sekä New Yorkiin, syyskuun 11. päivän iskuissa tuhoutuneiden World Trade Center -kaksoistornien tilalle nousevan Freedom Towerin.

## Merkittäviä rakennuksia

* John Hancock Center, Chicago, Illinois, Yhdysvallat, 1969
* Willis Tower (aiemmin Sears Tower), Chicago, Illinois, Yhdysvallat, 1973
* Carlton Centre, Johannesburg, Etelä-Afrikka, 1973
* Ninoy Aquinon kansainvälisen lentoaseman 3. terminaali, Manila, Filippiinit, 1997
* Gas Company Tower, Los Angeles, Yhdysvallat, 1991
* Jin Mao Tower, Shanghai, Kiina, 1998
* San Franciscon kansainvälisen lentoaseman ulkomaan terminaali, San Francisco, Kalifornia, Yhdysvallat, 2001
* Ben Gurionin kansainvälisen lentoaseman 3. terminaali, Tel Aviv, Israel, 2004
* 7 World Trade Center, syyskuun 11. päivän iskuissa tuhoutuneen WTC7:n tilalle rakennettu uusi rakennus, New York, Yhdysvallat, 2006
* Changin kansainvälisen lentoaseman 3. terminaali, Changi, Singapore, 2007
* Trump International Hotel and Tower, Chicago, Illinois, Yhdysvallat, 2009
* Burj Khalifa, Dubai, Arabiemiirikunnat, 2010
* One World Trade Center, New York, New York, Yhdysvallat, 2014
* One Manhattan West, New York, Yhdysvallat, 2019

### Rakennukset työn alla
* Al Hamra Tower, Kuwait City, Kuwait
* Broadgate Tower, Lontoo, Englanti
* Chemsunny Plaza, Peking, Kiina
* Nanjing Greenland Financial Center, Nanjing, Kiina
* Pan Peninsula Towers, Lontoo, Englanti
* Pearl River Tower, Guangzhou, Kiina
* Karlatornet, Göteborg, Ruotsi

## Aiheesta muualla

* www.SOM.com
Heikki Brotherus

**Karl Henrik "Heikki" Brotherus** (1. huhtikuuta 1909 Helsinki – 30. lokakuuta 1985 Helsinki) oli suomalainen toimittaja, diplomaatti, lähetystöneuvos ja tietokirjailija.

Heikki Brotheruksen vanhemmat olivat professori Karl Robert Brotherus ja Vera Augusta Carlson. Hän pääsi ylioppilaaksi vuonna 1927 ja valmistui filosofian maisteriksi vuonna 1932. Brotherus toimi aluksi Helsingin Sanomien Pariisin-kirjeenvaihtajana. Hänet pahoinpideltiin tajuttomaksi helmikuussa 1934 Stavisky-mellakoiden aikana. Brotherus oli Suomen ulkoministeriön palveluksessa vuosina 1935–1960. Hän oli freelancerina vuosina 1960–1961 ja Apu-lehden erikoistoimittajana vuosina 1961–1963. Brotherus toimi vuodesta 1963 alkaen Suomen Kuvalehden toimituspäällikkönä.

Kesken jääneen diplomaattiuransa pohjalta hän käytti saamaansa kansainvälistä kokemusta hyväksi myös kirjallisessa muodossa. Hänet tunnettiin maltillisena kirjoittajana, joka kuvasi aikansa ilmiöitä ja suomalaisen sivistyneistön kehitystä. Hän myös suomensi kauno- ja tietokirjallisuutta.

Brotherus oli Helsingin suomalaisen klubin johtokunnassa 1973–1978 ja sen kunniajäsen vuodesta 1982.

Heikki Brotherus oli naimisissa vuodesta 1935 Katri Liisa Ignatiuksen kanssa. Heidän poikiaan ovat suurlähettiläs Tapani Brotherus ja suomentaja Matti Brotherus.

## Tuotantoa
*
*
*
*
*
*
*
*
*
*
*
*
*
*
*
*
*
*

## Lähteet

## Aiheesta muualla
Heikki Brotheruksen lehtiartikkeleita:
* Ranskalaiset ja sotapsykoosi, Helsingin Sanomat, 28.01.1934, nro 26, s. 10, Kansalliskirjaston digitaaliset aineistot
* Marokkoa matkaamassa I, Helsingin Sanomat, 06.05.1934, nro 120, s. 29, Kansalliskirjaston digitaaliset aineistot
* Marokkoa matkaamassa II, Helsingin Sanomat, 20.05.1934, nro 133, s. 31, Kansalliskirjaston digitaaliset aineistot
* Saksan höyryjyrä vierii Saarin alueelle estämättömällä voimalla. Ranskan voitonmahdollisuudet pienet, Helsingin Sanomat, 07.06.1934, nro 150, s. 4, Kansalliskirjaston digitaaliset aineistot
* Marokkoa matkaamassa III, Helsingin Sanomat, 10.06.1934, nro 153, s. 22, Kansalliskirjaston digitaaliset aineistot
* Elsass - maa, jossa Saksa ja Ranska kohtaavat. Hitlerin Saksa saa elsassilaiset entistä läheisemmin liittymään Ranskaan, Helsingin Sanomat, 02.08.1934, nro 204, s. 5, Kansalliskirjaston digitaaliset aineistot
* Marokkoa matkaamassa IV, Helsingin Sanomat, 12.08.1934, nro 214, s. 22, Kansalliskirjaston digitaaliset aineistot
* Marokkoa matkaamassa V, Helsingin Sanomat, 09.09.1934, nro 242, s. 31, Kansalliskirjaston digitaaliset aineistot
* "Ranskalainen" korporatismi, Suomalainen Suomi : Suomalaisuuden liiton julkaisema kulttuuripoliittinen aikakauskirja, 01.10.1934, nro 4, s. 13, Kansalliskirjaston digitaaliset aineistot
* "Ranskalainen" korporatismi II, Suomalainen Suomi : Suomalaisuuden liiton julkaisema kulttuuripoliittinen aikakauskirja, 01.11.1934, nro 5, s. 23, Kansalliskirjaston digitaaliset aineistot
* Quartier Latin, Nuori voima, 01.12.1935, nro 11-12, s. 30, Kansalliskirjaston digitaaliset aineistot
Kalevan kisat 1927

**[[Kalevan kisat]]** järjestettiin vuonna 1927 Turussa 20.–21. elokuuta. Kilpailupaikka oli Turun urheilupuisto. Kalevan maljan voitti Tampereen Pyrintö. 

## Mitalistit

### Kymmenottelun ME-sarja
Paavo Yrjölän voittotulos, joka oli uusi maailmanennätys, koostui seuraavista tuloksista.
Lajit lueteltu järjestyksessä: 100m, 400m, 1500m, 110m aidat, pituus, korkeus, seiväs, kuula, kiekko, keihäs.

## Kalevan malja

## Lähteet
* 

### Viitteet
Oscar Wergeland (taidemaalari)

**Oscar Arnold Wergeland** (1844 Kristiania, Norja – 1910 Kristiania) oli norjalainen taidemaalari.

Wergeland opiskeli aluksi David Arnesenin johdolla Kristianiassa 1859, minkä jälkeen hän oli Johan Fredrik Eckersbergin taidekoulun oppilaana useaan otteeseen (1865–1869). Hän opiskeli *Den kongelige norske Tegneskolessa* (1865–1867), Kööpenhaminan taideakatemiassa (1869–1870) ja Münchenin taideakatemiassa (1874–1876).

Wergeland oli erikoistunut historiamaalaukseen, kuten *Kristian II ved liket av Dyveke* (1879) ja *Nordmennene går land på Island 872*. Teos *Sjukt barn* vuodelta 1906 on Norjan kansallisgalleriassa. Yhdessä Eilif Peterssenin kanssa hän oli harvoja norjalaisia maalareita, jotka tietoisesti keskittyivät historiallisiin aiheisiin.

Wergelandin tunnetuin maalaus on Eidsvollin kansalliskokousta kuvaava *Eidsvold 1814* vuodelta 1885. Se on esillä Norjan Stortingin istuntosalissa. Taulu on myös aiheena kansalliskokouksen 100-vuotisjuhlapostimerkkisarjassa vuodelta 1914.

Vuonna 1889 Wergeland sai yliopettajan paikan kuninkaallisessa taidekoulussa. Hän oli mukana useissa näyttelyissä kotimaassaan ja ulkomailla. Hänen kuolinvuonnaan 1910 *Christiania Kunstforening* piti hänelle muistonäyttelyn.

## Perhetausta
Wergelandin kulttuurisuku on peräisin Verklandin maatilalta Gulenista, Sognin ja Fjordanen läänistä. Ensimmäinen Wergeland-nimeä käyttänyt henkilö oli Nils Olson Verkland (1717–1792), joka omaksui Wergeland-muodon ollessaan sotilaspalveluksessa Kööpenhaminassa. Tämän sukulaispoika, valtiopäivämies Nicolai Wergeland, oli Oscarin isoisän veli. Nicolai Wergelandin lapset, runoilija Henrik Wergeland, kirjailija Camilla Collett ja kenraali Oscar Wergeland, olivat siten Oscarin isän serkkuja.

## Lähteet
Kalevan kisat 1929

**[[Kalevan kisat]]** järjestettiin vuonna 1929 Viipurissa Papulan kentällä 17.–18. elokuuta. Kalevan maljan voitti Helsingin Kisa-Veikot. 

## Mitalistit

## Kalevan malja

## Lähteet
* 

### Viitteet
Dino Rađa

**Dino Rađa** (s. 24. huhtikuuta 1967 Split, Jugoslavia) on kroatialainen kilpauransa päättänyt koripalloilija, joka edusti Jugoslavian maajoukkuetta ennen Kroatian itsenäistymistä. Hän aloitti ammattilaisuransa 1980-luvun puolivälissä KK Splitissä ja lopetti pelaajauransa vuonna 2003 samassa seurassa. 

## Pelaajaura
### Seurajoukkueet

Rađa aloitti ammattilaisuransa jugoslavialaisessa Jugoplastika Splitissä vuonna 1985 ja edusti seuraa vuoteen 1990 asti. Boston Celtics varasi hänet NBA:han  40. vuorolla. Vuodet 1990–1993 Rađa pelasi kuitenkin vielä Euroopassa siirryttyään Italiaan. Vuosina 1993–1997 Rađa pelasi NBA:ssa Celticsissä. Tämän jälkeen hän pelasi kroatialaisissa ja kreikkalaisissa seurajoukkueissa kunnes lopetti pelaajauransa vuonna 2003.

### Maajoukkue

Rađa oli Jugoslavian ja Kroatian maajoukkueiden pelaajana mukana voittamassa olympiahopeaa Soulissa 1988 ja Barcelonassa 1992. Maailmanmestaruuskilpailuista hän voitti pronssia Kanadasta 1994 ja EM-kilpailuista kahden mestaruuden (Jugoslavia 1989 ja Italia 1991) lisäksi kolme pronssia (Kreikka 1987, Saksa 1993 ja Kreikka 1995).

## Lähteet

* Dino Rađa Bio, Stats and Results  Olympics at Sports-Reference.com 
* Dino Radja NBA Stats Basketball-Reference.com 
* Profiili archive.fiba.com 
* Profiili fibaeurope.com 

### Viitteet
Eugene Katchalov

**Eugene Katchalov** (s. 21. helmikuuta 1981 Kiova, Ukraina) on ukrainalaissyntyinen yhdysvaltalainen pokeriammattilainen. Katchalov varttui Brooklynissa, New Yorkissa ja valmistui liiketalouden alalta New Yorkin yliopistosta.

## Pokeriura

Katchalovin pokeriuran ensimmäinen iso turnausvoitto oli kesäkuussa 2007 Bellagio Cupin 5&nbsp;000 dollarin no limit hold'em turnauksen ykköstila, josta hän ansaitsi 118&nbsp;785 dollaria. Uran toistaiseksi suurin voitto tuli joulukuussa 2007, jolloin Katchalov voitti World Poker Tourin Doyle Brunson Five Diamond World Poker Classic -turnauksen. Voitostaan hän ansaitsi 2&nbsp;482&nbsp;605 dollaria. Internetissä Katchalov voitti marraskuussa 2007 Full Tilt Pokerin Sunday $750,000-guaranteed -turnauksen .

Tammikuussa 2011 Katchalov voitti PCA-turnaussarjan 100&nbsp;000 dollarin sisäänoston high roller -turnauksen. Sen ykköspalkinto oli 1,5 miljoonaa dollaria. Kesäkuussa 2011 hän voitti ensimmäisen WSOP-rannekkeensa olemalla ykkönen 1&nbsp;500 dollarin seven card stud -turnauksessa.

Kesäkuussa 2011 Katchalovin pokeriuran turnausansiot ylittivät 6,3 miljoonaa dollaria.Hän on pokeriturnauksissa eniten ansainnut ukrainalaissyntyinen pelaaja.

Katchalov edustaa nettipokerihuone PokerStarsia.

## Lähteet

## Aiheesta muualla

*
Jonathan Glazer

**Jonathan Glazer** (s. 1965) on englantilainen elokuvien, mainosten ja musiikkivideoiden ohjaaja.

Glazer opiskeli lavastusta Nottingham Trent Universityssä ja aloitti elokuvien ja televisio-ohjelmien trailereiden tekemisen. Hänet palkittiin eräästä BBC:lle tekemästään trailerista. Vuonna 1993 hän kirjoitti ja ohjasi kolme lyhytelokuvaa ("Mad", "Pool" ja "Commission"). Hän on ohjannut mainoselokuvia, muun muassa Guinness- (*Swimblack* ja *Surfer*) ja Stella Artois -olutmerkeille (*Devils Island*). 1990-luvun puolivälin jälkeen Glazer on ohjannut useita musiikkivideoita, ja hänet palkittiin vuonna 1997 MTV:n "Vuoden ohjaaja" -tittelillä.

Glazerin ensimmäinen pitkä elokuva oli *[[Sexy Beast]]* (2000). Hän oli mukana kirjoittamassa toista elokuvaansa *[[Birth]]* (2004), jossa näytteli Nicole Kidman.

Vuonna 2016 Glazerin elokuva *[[Under the Skin (vuoden 2013 elokuva)|Under the Skin]]* (2013) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. 

## Filmografia
### Musiikkivideot
* Massive Attack – *[[Karmacoma]]* (1995)
* Blur – *[[The Universal]]* (1995)
* Radiohead – *[[Street Spirit (Fade Out)]]* (1996)
* Jamiroquai – *[[Virtual Insanity]]* (1996)
* Jamiroquai – *[[Cosmic Girl]]* (1997)
* Nick Cave and the Bad Seeds – *[[Into My Arms]]* (1997)
* Radiohead – *[[Karma Police]]* (1997)
* UNKLE ft. Thom Yorke – *[[Rabbit in Your Headlights]]* (1998)
* Richard Ashcroft – *[[A Song for the Lovers]]* (2000)
* Massive Attack – *[[Live with Me]]* (2006)
* The Dead Weather – *Treat Me Like Your Mother* (2009)

### Elokuvat
* *[[Sexy Beast]]* (2000)
* *[[Birth]]* (2004)
* *[[Under the Skin (vuoden 2013 elokuva)|Under the Skin]]* (2013)
* *[[The Zone of Interest]]* (2023)

### Mainokset
* Barclays – Bull
* Barclays – Chicken
* Guinness – Dreamer
* Guinness – Surfer
* Guinness – Swimblack
* Levi's – Odyssey
* Levi's – Kung Fu
* Stella Artois – Final Orders
* Stella Artois – Devil's Island
* Nike – Parklife
* Sony Bravia – Paint
* Motorola Red *(julkaisematon)*

## Lähteet

## Aiheesta muualla
* 
* Daniel Robert Epstein haastattelee Jonathan Glazeria
Isiah Thomas

**Isiah Lord Thomas III** (s. 30. huhtikuuta 1961) on yhdysvaltalainen koripalloilija. Hän pelasi NBA:n Detroit Pistonsissa vuosina 1981–1994 ja pääsi Basketball Hall of Fameen vuonna 2000. Pelaajauransa jälkeen hän on toiminut muun muassa päävalmentajana NBA-seuroissa Indiana Pacers (vuosina 2000–2003) ja New York Knicks (vuosina 2006–2008). Hän on 1,85 metrin mittainen.

Thomas valittiin MM-kilpailuihin 1994 Yhdysvaltain maajoukkueeseen eli ns. *Dream Team II:een* loukkaantuneen Tim Hardawayn tilalle, mutta hän joutui lopulta oman loukkaantumisensa vuoksi jäämään pois kisoista.

Thomas kuuluu vuonna 1996 valittujen NBA:n historian viidenkymmenen parhaimman pelaajan . 

## Lähteet
Darko Miličić

**Darko Miličić** (s. 20. kesäkuuta 1985 Novi Sad, Vojvodinan sos. alue, Jugoslavia) on serbialainen kilpauransa päättänyt koripalloilija.

Miličić syntyi Vojvodinan alueen pääkaupungissa Novi Sadissa ja aloitti NBA-uransa Yhdysvalloissa vuonna 2003. Miličićin joukkueina NBA:ssa olivat Detroit Pistons (2003–2006), jossa hän voitti NBA:n mestaruuden vuonna 2004, Orlando Magic (2006–2007), Memphis Grizzlies (2007–2009), New York Knicks (2009–2010), Minnesota Timberwolves (2010–2012) ja Boston Celtics (2012). Marraskuussa 2012 hänestä tuli vapaa pelaaja Celticsin purettua hänen sopimuksensa Miličićin omasta pyynnöstä.

Vuonna 2013 Miličić ilmoitti lopettavansa NBA-uransa ja keskittyvänsä potkunyrkkeilyyn. Hän pohti paluuta kotimaansa kentille vuonna 2015 mutta pyörsi mielensä.

## Lähteet

## Aiheesta muualla
Jerusalemin muslimikortteli

**[[Jerusalem]]in muslimikortteli** (, ) on yksi Jerusalemin vanhan kaupungin neljästä perinteisestä korttelista. Se rajoittuu lännessä kristittyyn kortteliin, lounaassa armenialaiskortteliin, etelässä juutalaiskortteliin ja kaakossa Temppelivuoreen. Muslimikortteli on vanhan kaupungin väkiluvultaan suurin kortteli. Via Dolorosa alkaa sieltä.

## Lähteet
Sammas

**Sammas** () on *[[Candida albicans]]* -hiivasienen aiheuttama suun tulehdus. Se on yleisin vastasyntyneillä ja muutaman kuukauden ikäisillä vauvoilla, ja sen tunnistaa kielelle, kitalaelle ja poskien sisäpinnoille muodostuvasta valkeasta peitteestä.

Sammas voi aiheuttaa herkkyyttä ja pintavaurioita suun limakalvoissa vaikeuttaen imemistä ja syömistä, joskin joissakin tapauksissa tulehdus on harmiton. Lievimmillään sammas parantuu parin päivän kuluessa. Valkea peite voidaan tarvittaessa pestä pois kivennäisvedellä tai hoitaa happamalla nesteellä kuten sitruunan mehulla.

Sammas on tarttuva. Vauva saa usein tartunnan synnytyksen yhteydessä ollessaan kosketuksissa emättimen limakalvon kanssa, koska *Candida albicans* on emättimessä yleinen.

## Lähteet
Eero Erkkilä

**Eero Emil Erkkilä** (s. 20. tammikuuta 1941 Lohtaja) on suomalainen tenori ja säveltäjä. Hän suoritti Sibelius-Akatemiassa kanttori-urkurin tutkinnon 1962, sai konservatorio-osaston päästötodistuksen 1964 ja suoritti laulu- ja urkudiplomin 1966. Lisäksi hän opiskeli kuoronjohtoa ja sävellystä sekä teki opintomatk Italiaan 1970, Ruotsiin 1974 ja Englantiin 1975, 1978 ja 1983.

## Työelämä

Erkkilä toimi Helsingissä Töölön seurakunnan urkurina 1962–1967, Suomen Kansallisoopperan vakinaisena vierailevana solistina 1964–1968 ja 1970–1987. Vuodet 1968–1970 hän oli Kansallisoopperan solisti ja vuodet 1975–1987 kuoromestari. Keski-Pohjanmaan musiikkiopiston johtajana Erkkilä oli 1967–1969 ja Helsingin tuomiokirkkoseurakunnan kanttorina 1970–1987. Sibelius-Akatemian laulunopettajana hän oli 1968–1975 ja Teatterikorkeakoulun laulunopettajana 1968–1970.

Laulu- ja urkuensikonsertin Erkkilä piti 1966. Hän on myös johtanut useita kuoroja, kuten Keski-Pohjanmaan maakuntakuoroa 1966–1971, Polyteknikkojen Kuoroa 1969–1971, Helsingin katedraaliorkesteria 1973–1987 ja Chorus Ecclesiae Finlandiaen -kuoroa 1981–1982.

Erkkilä on perustanut Lohtajan kirkkomusiikkijuhlat ja toimnut vuodet 1979–1987 tapahtuman taiteellisena johtajana. Tapahtuma sai alkunsa, kun häneltä ja Lohtajan seurakunnan entiseltä kirkkoherralta Tauno Kauppiselta tilattiin vuonna 1978 juhlamessu Lohtajan 400-vuotisjuhliin. Messu sai nimekseen *Vexilla Regis – Kuninkaan viirit*. Messun ympärille syntyi heti seuraavana vuonna Erkkilän innoittamana Lohtajan kirkkomusiikkijuhlat. Vexilla Regis -nimikkomessua esitetään juhlilla ajoittain, viimeksi 2018.

Erkkilälle myönnettiin 1971 director cantus -arvonimi, 1977 director musices -arvonimi ja 1992 musiikkineuvoksen arvonimi.

## Sävellykset
Erkkilän kaikki sävellykset ovat kirkkomusiikkia.
* Conrecato illi sanctus eius (motetti)
* De profundis (uruille)
* Expectamus... (hengellinen konserttosarja)
* In memoriam (uruille)
* Isä meidän (motetti)
* Jesaja 53 passio (motetti)
* Kalastaja (ooppera)
* Kauneuden ylistys (laulusarja)
* Kultainen virta (laulusarja)
* Laudes (messu)
* Lohtajan triptyykki (messu)
* Mater Dolorosa (motetti)
* Messumusiikki (messu)
* Minulta Sinulle (laulusarja)
* Neljä laulua elämästä (laulusarja)
* On läsnä armon Jumala (urkukoraali)
* Requiem chorale a cappella (messu)
* Salvator (oopperaoratorio)
* Tamburo militaro (kantaatti)
* Täältä vettä juurilleni (messumotetti)
* Uusi laulu! (kolmoisvuorovirsibaletti)
* Vesper (messu)
* Vexilla regis (messu)
* Via crucis (uruille)
* Vigilia (messu)
* Pienen iltarukous (iltalaulu)

## Filmografia
* Pajatso (1973), näyttelijänä Mikko Niskasen ohjaamassa elokuvassa
* Rigoletto (1975), näyttelijänä Hannu Heikinheimon ohjaamassa elokuvassa
* Pohjalaisia (1981), näyttelijänä Hannu Heikinheimon ohjaamassa elokuvassa

## Lähteet
* Kuka kukin on 2007, Otava 2006

### Viitteet
TV on the Radio

**TV on the Radio** (ajoittain lyh. TVotR) on yhdysvaltalainen indie rock -yhtye, joka perustettiin vuonna 2001. Yhtyeen musiikkia voidaan kutsua free jazziksi, a cappellaksi/doo-wopiksi, souliksi, trip-hopiksi tai electroksi. Yhtye on julkaissut useita EP:itä, kuten debyyttinsä *[[Young Liars]]* (2003), sekä kolme kokopitkää albumia *[[Desperate Youth, Blood Thirsty Babes]]* (2003), *[[Return to Cookie Mountain]]* (2006) ja Dear Science (2008).

## Historia
Yhtyeen ensimmäinen julkaisu oli vuonna 2002 ilmestynyt omakustanne *OK Calculator* (levyn nimi viittaa Radioheadin *[[OK Computer]]* -albumiin). Vain perustajajäsentensä Adebimpen ja Sitekin tekemä debyytti eroaa paljon yhtyeen myöhemmästä soundista, sisältäen elementtejä electronicasta, hip hopista ja turntablismstä. Myöhemmin yhtyeeseen liittyi Kyp Malone, ja *Young Liars* -EP  julkaistiin vuonna 2003. Tätä seurasi yhtyeen ensimmäinen kokopitkä albumi *Desperate Youth, Blood Thirsty Babes*, joka voitti vuoden 2004 Shortlist Music Prize -palkinnon. Toinen EP *New Health Rock* julkaistiin myöhemmin samana vuonna.

Yhtyeen toinen studioalbumi *Return to Cookie Mountain* vuosi internetiin alkuvuodesta 2006 ja sai jo ennen ilmestymistään kehuja mm. Pitchfork Medialta. Albumi oli arvostelumenestys, ja Spin-lehti nimesi sen vuoden albumiksi. Albumin vierailijoihin lukeutuvat Celebration, Dragons of Zynth, Martin Perna ja Stuart Bogie (Antibalas), Blonde Redhead, Nick Zinner (Yeah Yeah Yeahs) sekä David Bowie.

Yhtyeen kolmas albumi *Dear Science* julkaistiin syyskuussa 2008. Edeltäjänsä tavoin albumi sai kehuja kriitikoilta, mm. Rolling Stone, The Guardian, Spin Magazine, MTV, Entertainment Weekly ja  Pitchfork Median lukijakysely nimesivät sen vuoden albumiksi.

## Diskografia

### Studioalbumit

### EP:t

### Singlet
* "Staring at the Sun" [CD & 7"] (2004)
* "New Health Rock" [CD & 7"] (2004)
* "Dry Drunk Emperor" (2005)
* "Wolf Like Me" [CD & 7"] (2006)
* "Province" [7"] (2007)
* "Golden Age" (2008)
* "Dancing Choose" (2008)

### Remiksit
* Beck "Dark Star (TV on the Radio Remix)" (2007), Interscope Records
* Bumblebeez 81 "Pony Ride (TV on the Radio Remix)"
* Fischerspooner "Never Win (Dave Sitek Remix)" (2005), FS Studios
* The Knife "Marble House (Dave Sitek Remix)" (2007), Brille Records
* Nine Inch Nails "Survivalism (Dave Sitek Remix)" (2004), 4AD
* Lee "Scratch" Perry "Fire In Babylon (Dave Sitek Remix)" (2006), Narnack Records

### Musiikkivideot
*Staring at the Sun (maaliskuu 2004, ohjaus: Elliot Jokelson)
*Dreams (toukokuu 2004, ohjaus: Elliot Jokelson & UVPhactory)
*Wolf Like Me (elokuu 2006, ohjaus: Lee Lennox)
*Wolf Like Me (syyskuu 2006, ohjaus: Jon Watts)
*Province (tammikuu 2007, ohjaus: Jeff Scheven)
*Me-I (toukokuu 2007, ohjaus: Daniel Garcia & Mixtape Club=Chris Smith, Jesse Casey & Michelle Higa; puolivirallinen promovideo)
*Golden Age (syyskuu 2008, ohjaus: Petro Papahadjopoulos)
*Dancing Choose (syyskuu 2008)  ohjaus: Brian & Brad Palmer (Surround)

## Lähteet

## Aiheesta muualla

*Viralliset kotisivut
*TV on the Radio MySpacessa
CDNA

**cDNA** eli **komplementaarinen DNA** tai **vastin-DNA** on lähetti-RNA:sta syntetisoitu yksiketjuinen DNA-molekyyli, josta puuttuvat intronit. cDNA valmistetaan RNA:sta käänteisellä transkriptiolla käyttäen apuna käänteiskopioijaentsyymiä. cDNA:ta käytetään lähinnä RT-PCR:ssä.

## Lähteet
Ulkoriisi

**Ulkoriisi** on saari Hailuodon kunnassa Perämerellä. Yhdessä 25 muun pienemmän saarekkeen, luodon ja särkän kanssa Ulkoriisi muodostaa pienen, Hailuodon eteläisimmän saariryhmän. Ulkoriisi sekä ympäröivät saarekkeet ovat asumattomia, matalia ja niiden kasvillisuus rajoittuu pääasiassa ruovikkoon. Alue on vesilintujen levähdys- ja pesimäaluetta. Ulkoriisin räyskäyhdyskunnassa oli kesällä 2011 arviolta 50 pesivää räyskäparia.

Ulkoriisin saari on noin 400 metriä pitkä ja noin 150 metriä leveä, ja sen rannat ovat rikkonaiset. Saariryhmän 15 muuta suurinta saareketta ja särkkää sijaitsevat pääsaaren tuntumassa. Pääsaaren kaakkoispuolella lyhyen matkan päässä on kymmenen pienemmän luodon ryhmä.

Saaret sijaitsevat Hailuodon etelänpuolisella matalikolla, ja veden syvyys saarten ympärillä on 1–3 metriä. Ulkoriisin saaret sekä Isomatalan ja Väliteonkarien saaret sekä Rautaleton niemi pohjoisessa ovat luonnonsuojelualuetta.

## Lähteet
Meeting People Is Easy

**Meeting People Is Easy** (1998) on Grammy-ehdokkaana ollut Grant Geen dokumentti brittiläisestä alternative rock -yhtyeestä Radiohead. Elokuva seuraa yhtyettä kiertueellaan vuoden 1997 menestysalbuminsa *[[OK Computer]]* jälkeen. Elokuva koostuu videopätkistä, musiikkinäytteistä, ja dialogista yhtyeen kanssa kun he matkustavat ympäri maailmaa. Dokumentti näyttää yhtyeen lopullisen burn-outin kiertueella. Varsinkin Thom Yorke on lähellä katkeamista.

Dokumentti kuvaa myös Radioheadin vuonna 1999 alkaneiden nauhoitussessioiden taustaa. Tuolloin äänitettiin albumit *[[Kid A]]* ja *[[Amnesiac]]*, joiden äänimaailma on hyvin erilainen kuin *OK Computerin*.